མཁས་དབང་དགེ་འདུན་ཆོས་འཕེལ་གྱིས་ཐོན་མི་དང་མཉམ་པའི་གུཔ་ཏའི་རྒྱལ་རྒྱུད་རྒྱལ་པོ་ཧརཤ་དང་།ཀུམཱར་གུཔ་ཏ་སོགས་ཀྱི་དུས་སུ་བྱུང་བའི་ཟངས་ཀྱི་གླེགས་བམ་དང་རྡོ་རིང་གི་ཡི་གེ་རྣམས་བོད་ཡིག་དང་འདྲ་ཆེ་ཞིང་ཅུང་ཟད་རྒྱང་ནས་བལྟས་ན་ལག་མི་མཁས་པ་ཞིག་གིས་བོད་ཡིག་བྲིས་པ་འདྲ་ཡོད་ཟེར་བ་དང་ཞང་ཞུང་གི་ཡི་གེ་སྨར་ཆེ་ཆུང་ལ་བལྟས་ན་དེ་ནི་ལག་མི་བདེ་བ་ཞིག་གིས་བོད་ཡིག་བྲིས་པ་རེད་ཟེར་གཉིས་ལ་ཡང་བསམ་བློ་གཏོང་དགོས་པ་ཞིག་འདུག་གསུངས་པར་དཔྱད་བསྡུར་བྱས་ན་ཞང་ཞུང་གི་ཡི་གེ་སྨར་ཆེ་ཆུང་གཉིས་གུབ་ཊའི་སྐབས་ཀྱི་རྒྱ་གར་གྱི་ཡི་གེ་ལས་འདྲ་ཆེ་ཞིང་།བོད་ཡིག་གི་དབུ་ཅན་དང་དབུ་མེད་གཉིས་ཀྱང་ཞིབ་ཏུ་བརྟག་ཚེ།དབུ་ཅན་དེ་ཉིད་མགྱོགས་པར་བྲིས་པ་ལས་རང་བཞིན་གྱིས་དབུ་མེད་ཀྱི་རྣམ་པ་བྱུང་བ་ལུང་དང་རིག་པས་སྒྲུབ་མི་དགོས་ཏེ།དཔེར་ན།ཀ་ཁ་ག་ང་།ཀ་ཁ་ག་ང་།ཀ་ཁ་ག་ང་།ཀ་སྡེ་གཅིག་པུའི་སྟེང་ནས་ཤེས་སླ།